
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica


KLASA: 024-08/23-003/1774
URBROJ: 251-13-11-16/002-23-3
Zagreb, 25. rujna 2023.                                                                                            				
Z A P I S N I K

s 28. sjednice Vijeća Mjesnog odbora Ciglenica, održane 25. rujna 2023. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek i Siniša Bijelić 
Nenazočni članovi Vijeća: Marina Milić Babić

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje Zapisnik s 27. sjednice na verifikaciju.
Vijeće Mjesnog odbora Ciglenica JEDNOGLASNO prihvaća Zapisnik s 27. sjednice. 

Predsjednica predlaže dopunu dnevnog reda točkom: Prijedlog zaključka za sanaciju poklopca šahta i udarnih rupa na Selskoj cesti kod k.br. 88., te takav dnevni red stavlja na glasanje.

Predsjednica predlaže slijedeći :

DNEVNI RED

1. Prijedlog zaključka za premještanje autobusne stanice ZET linije 109 na Selskoj cesti 49 na zahtjev građana
2. Prijedlog zaključka za provjeru pravnog statusa zgrade u Klanječkoj ulici k.br. 37, k.č. 2814/8
3. Prijedlog zaključka za sanaciju poklopca šahta i udarnih rupa na Selskoj cesti kod k.br. 88
4. Pitanja, prijedlozi i obavijesti


     koji je prihvaćen JEDNOGLASNO.





Ad 1. Prijedlog zaključka za premještanje autobusne stanice ZET linije 109 na Selskoj cesti 49 na zahtjev građana

Predsjednica izvješćuje o materijalima, otvara raspravu. Stanari zgrade na Selskoj cesti 49 obratili su se Vijeću Gradske četvrti Trešnjevka - sjever s molbom da se autobusno stajalište ZET linije 109 koja se nalazi ispred navedene zgrade premjesti na drugu lokaciju, radi buke koju im stvaraju autobusi ZET-a, putnici koji koriste tu liniju, ispušni plinovi autobusa  koji im ulaze u stanove, a u kišnim danima autobusi ZET-a im zapljuskuju vodom  zgradu, prozore na suterenskim stanovima, te im autobusi stvaraju vibracije i narušavaju statiku zgrade. Stanari smatraju da im je time narušena kvaliteta života. U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K L J U Č A K

1. Vijeće Mjesnog odbora Ciglenica traži komisijski očevid vezano za premještanje autobusne stanice ZET linije 109 na Selskoj cesti 49, uz prisustvo nekog od članova Vijeća Mjesnog odbora Ciglenica.

2. Ovaj Zaključak dostavlja se Vijeću Gradske četvrti Trešnjevka – sjever.

Ad 2. Prijedlog zaključka za provjeru pravnog statusa zgrade u Klanječkoj ulici k.br. 37, k.č. 2814/8

Predsjednica izvješćuje o materijalima, otvara raspravu. U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K L J U Č A K

1. Vijeće Mjesnog odbora Ciglenica traži provjeru pravnog statusa zgrade u Klanječkoj ulici k.br 37, k. č. 2814/8.

2. Ovaj Zaključak dostavlja se Vijeću Gradske četvrti Trešnjevka – sjever.

Ad 3. Prijedlog zaključka za sanaciju poklopca šahta i udarnih rupa na Selskoj cesti kod k.br. 88
 
Predsjednica izvješćuje o materijalima, otvara raspravu. U raspravi sudjeluju svi nazočni članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K L J U Č A K

1. Vijeće Mjesnog odbora Ciglenica traži sanaciju poklopca šahta na Selskoj cesti k.br. 88, kao i sanaciju udarnih rupa na spomenutoj lokaciji.

2. Šaht „klapa“ i stvara buku stanarima, a kolnik je ulegao i puknuo uslijed prolaska teške mehanizacije od gradnje zgrade na raskrižju Krapinske ulice sa Selskom cestom.

3. Ovaj Zaključak dostavlja se Vijeću Gradske četvrti Trešnjevka – sjever.

Ad 4. Pitanja, prijedlozi i obavijesti

Predsjednica Vijeća Mjesnog odbora Ciglenica obavijestila je članove vijeća o pristiglim upitima i prijedlozima građana. Vijeće Mjesnog odbora Ciglenica je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, te dogovorilo datum održavanja slijedeće sjednice za 23.10.2023. godinu u 19.00 sati.                                            

 Sjednica je završila u 19.30 sati.              

                                                                                                                                                                                                                                                                                                                                                           
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

[bookmark: _GoBack]                                                                                                                    Maja Šćukanec, v.r.



























Prilog: Izvješće o glasanju

	Izvješće o glasanju na 28. sjednici
	
	

	
	
	
	

	Članovi Vijeća
	Točka 1.

	MAJA ŠĆUKANEC

	MARINA MILIĆ BABIĆ

